La 1

La 1 (, "Viens") ir Spānijas bezmaksas televīzijas kanāls, kas pieder un kuru pārvalda Televisión Española (TVE), valstij piederošās sabiedriskās raidorganizācijas Radiotelevisión Española (RTVE) televīzijas nodaļa. Tas ir raidorganizācijas vadošais televīzijas kanāls un ir pazīstams ar pamatstraumes un vispārīgu programmu apraidi, ieskaitot Telediario ziņu raidījumus, praimtaima drāmas seriālus, kinofilmas un izklaides šovus, kā arī jaunāko ziņu speciālizlaidumus, sporta un īpašu notikumu pārraides.

 Vēsture 
Kanāls pārraidi uzsāka 1956. gada 28. oktobrī kā pirmais televīzijas kanāls Spānijā. Tas bija vienīgais televīzijas kanāls līdz 1966. gada 15. novembrim, kad TVE nodibināja otru kanālu. Tā kā TVE piederēja televīzijas apraides monopols valstī, tie bija vienīgie televīzijas kanāli līdz pirmā reģionālā sabiedriskā televīzijas kanāla darbības uzsākšanai 1983. gada 16. februārī, kad Euskal Telebista uzsāka pārraidi Basku Zemē. Savukārt komerciālā televīzijas apraide tika uzsākta 1990. gada 25. janvārī, kad telekanāls Antena 3 sāka raidīt visā valsts teritorijā.

Sākotnēji kanāls tika vienkārši dēvēts par Televisión Española (TVE) līdz otrā kanāla La 2 izveidei 1966. gadā. Kopš tā laika, to dēvēja citos nosaukumos, piemēram, Primera Cadena, Primer Programa, TVE-1, TVE1 vai La Primera, līdz kanālu 2008. gadā pārdēvēja pašreizējā nosaukumā La 1 (La uno). RTVE galvenā mītne un galvenais ražošanas centrs ir Prado del Rey Posuelo de Alarkonā, Madrides apgabalā. Lai gan gandrīz visas kanāla programmas ir spāņu valodā un ir identiskas visā Spānijas teritorijā, TVE ir teritoriālie centri katrā autonomajā apgabalā un katrā no tiem veido un pārraida dažas vietējās programmas La 1 reģionālās variācijās, piemēram, vietējās ziņu pārraides attiecīgā reģiona oficiālajā valodā.

2010. gada 1. janvārī TVE pārtrauca komerciālās reklāmas pārraidīšanu visos savos kanālos, atļaujot tikai pašreklāmas, institūciju kampaņas un sponsorēšanu.

Analogās televīzijas apraide tika pārtraukta 2010. gada 3. aprīlī, un kopš tā laika La 1 pieejams tikai bezmaksas apraidē, izmantojot virszemes ciparu televīziju. La 1 un Teledeporte 2013. gada 31. decembrī vienlaicīgi uzsāka augstas izšķirtspējas (HDTV) virszemes ciparu televīzijas apraidi, sākotnēji 720p un vēlāk 1080i izšķirtspējā. Tā kā 2024. gada 11. februārī tika pārtraukta standarta izšķirtspējas apraide, visā valsts teritorijā tika ieviesta UHDTV apraide 4K izšķirtspējā.

 Starptautiskā pieejamība 
Kanāls iepriekš bija pieejams Portugāles ziemeļos, izmantojot nelegālu releju tīklu. Šīs relejas tika izmantotas kā alternatīva esošajam RTP monopolam.

 Logotipu vēsture 

 Atsauces 

 Ārējās saites 



Kategorija:Spānijas televīzijas kanāli